Gari ya Waye - Arewa24
Fina-Finan Bollywood
Fina-Finan Kannywood
Haske: Matan Arewa
Tsarin Shiri
Samu Arewa24
AREWA24 Sports
Gari ya Waye SQ2-Frank 2017-08-02T14:41:29+01:00
Litinin zuwa jumma’a da kuma shiri na musamman ranar asabar da lahadi
Shirin GARI YA WAYE, shiri ne na musamman na Gidan AREWA24 ke kawo muku a kowacce safiya, shirin yana duba ne ga dukkanin rayuwar Arewacin Najeriya; Al’adu da Wasanni da Matasa da al’amuran dake faruwa yau da gobe na Fasaha da Wasannin Kwaikwayo da Kiwon Lafiya da Motsa Jiki, Zamantakewa, Harkokin Kasuwanci, Nishadantarwa da Jaruman ‘Yanwasa da ma wasun su, Shirye-shiryen Gari ya waye sun hada da Tattaunawa akan muhimman batutuwa da Rahotanni da suka saba zuwa a cikin shirin.
wannan shirin na tsawon awa daya ya tabo bangarori da dama:
Kula da Su
Wannan bbin yana duba ne akan abubuwan da suka shafi mata da kananan yara a Arewacin Nigeria. Wannan babi an shirya shi ne musamman don iyaye matasan mata, amma zai amfanar da mata ko wadanne iri. Ya kunshi ilmi, sana’a, rainon yaro, shiga huldodin yau da kullum al’ada’ addini da sauransu.
A’umma kamar ko wace rayuwa, an gina ta ne akan dangantaka, ko tsarin iyali, abota,soyayya, tattalin arziki, abokan karatu ko makotaka. Yadda muka yi amfani da wan-nan damar shine ma’aunin da zai sa muci nasara ko muyi farin ciki. Wannan babi zai duba yadda dangantaka take a tsakanin mu da kuma yadda kowa zai bada gudunmowa wajen gina al’umma mai inganci ta hanyar aikin mu, dabi’un mu da hukuncin mu.
Dandalin Taurari
Wannan babi zai mayar da hankali ne a kan fitattun ‘yan wasan Hausa,ba don nishadantarwa ba kawai, don kuma yayi nuni sannan ya ilmantar da masu kallon mu. Shirin kuma zai kawo muku bayanai akan sababbin fina-finai da kuma rayuwar jarumai da ma’aikatan bayan fage da kuma irin dangantakar da take tsakanin su da rawar da kowa yake takawa.
Wannan sashi zai yi nuni akan asalin harshen Hausa, yayi nuni akan kyawun harshen da kuma yadda ake furta shi a bangarori daban daban na kasar Hausa. Za’a tattauna da masana, shehun nan malamai wadanda suka san tarihi su yi bayanin yadda bambance bambancen ya karawa harshen fadi da armashi.
Sana’oin Mu
Wannan bangaren yana zaburar da matasa akan dogaro da kai da shiga makaranta. A kullum wannan babin zai tattauna da mutanen da suka yi fice a sana’o’i daban daban da yadda akay isuka yi fice akan su da nufin matasa su yi koyi da abinda aka yi bayani akai.
Mutane da yawa basu san muhimmancin kiwon lafiya ba, wasannin motsa jini, ziyartar asibiti, da cin abincin da ya dace. Mutane da dama basa gane alamomin ciwukan da suke damun su,don haka sai su sha maganin da bashi ya dace ba. Wannan bangaren yana nuni ne akan yadda mutane zasu zauna cikin koshin lafiya.
Ado Da Kwalliya
Wannan bangaren yana Magana ne akan yadda kayan sakawa na gargajiya yake. Yana nuna wa masu kallo cewa sitirar mu aba ce muhimmiya a rayuwar mu da al’adar mu.
Wannan bangaren yana tattaunawa ne da manyan mutane, su yi bayanin yadda suka sha wahala kafin su zama abinda suka zama.
Muna Kwarye
Nigeria, kasa ce mai yawan jama’a da kabilu daban daban don haka zai yi wahala a dauki abinci guda daya a matsayin abincin ta. Ko wane bangare yana da irin nasa abincin, amma shigowar ciye ciyen zamani yana neman ya batar da wadannan abinci. Ilmin sanin makamar yadda ake yin irin wadannan abinci yana gushewa, haka ma al’adunsu. Wannan sashi zai farfadowa da masu kallon mu wadannan abinci don tabbatar da cewa ba’a manta da su ba.
Al’Adun Mu, Gadon Mu
Yawancin matasa yanzu sun jefar da al’adunsu,sun dauki al’adun da ba nasu ba. Wannan sashin zai wayar musu da kai akan su san muhimmancin al’adun su don su rungume su.
Wannan shiri ne dayake kawo rahotanni na al’amuran yau da kullum ga al’umma.
Wannan shiri ne da yake nuna wakoki kuma ya tattauna da fitattun mawaka daga Arewacin Nigeria.
Biki Bidiri
Wannan babi ne da yake tsokaci akan bukukuwan mu na yau da kullum, na al’ada da kuma addini daga duk fadin Arewacin Nigeria.
Wannan shiri yana duba ne ga rayuwar duk fadin Arewacin Nigeria. Al’adu, wasanni,matasa, al’amuran yau da kullum, lafiya,aikin yi da nishadantarwa duk an hade su waje daya a wannan shiri mai tsayi don bawa masu kallo cikakken yanayi na Arewacin Nigeria. Idan gari yaw aye dukkan duhu na yayewa!
A danna nan domin kallon Shirye-Shiryen mu da dama a ATASHAR YOUTUBE.
BADA / SHARE:
Ku kama tashar AREWA24 a kyauta akan EUTELSAT 16A/16’0 (Frequency 10804, symbol rate 30000) ko kuma BADR 4 (Freequency 11938, symbol rate 27,500). Za kuma ku iya kallonmu a DStv da GOtv. Danna nan wajen domin ku kalli shirin bidiyo akan yadda zaku kama AREWA24 ko ku sadu da masu hada AREWA24 a sashen ku.
Yada Za Ku Samu Damar Kallon AREWA24″